cyanic-selkie/wikianc huggingface dataset:
मुरादाबाद
अमरोहा
अमरोहा मुरादाबाद से तीस किलोमीटर की दूरी पर स्थित है। कहा जाता है कि इस शहर का निर्माण लगभग 3,000 पूर्व हुआ था। इसकी स्थापना हस्तिनापुर के राजा अमरजोध ने की थी। बाद में दिल्ली के राजा पृथ्वी राजा की बहन अम्बा देवी द्वारा अमरोहा का पुनर्निर्माण करवाया गया। इसके बाद जब तक यहां मुगलों का प्रवेश नहीं हो गया इस जगह पर त्यागियों ने शासन किया। आम और मछली यहां बाहुल्य मात्रा में उपलब्ध है। इसके अतिरिक्त, ऐसा भी कहा जाता है कि जब शराफुद्दीन इस जगह पर आया था तब स्थानीय लोगों ने उन्हें आम और मछली पेश की थी। इसके बाद ही से इस जगह को अमरोहा के नाम से जाना जाने लगा। अमरोहा स्थित प्रमुख स्थलों में वसुदेव मंदिर, तुलसी पार्क, बायें का कुंआ, नसरूद्दीन साहिब की मजार, दरगाह भूरे शाह और मजार शाह विजयत साहिब आदि हैं।
गजरौला
गजरौला राष्ट्रीय राजमार्ग नम्बर 24 पर स्थित है। यह स्थान मुरादाबाद से 53 किलोमीटर और दिल्ली से लगभग 100 किलोमीटर की दूरी पर है। यह शहर महत्वपूर्ण औद्योगिक शहर के रूप में विकसित हो रहा है। कई कुटीर व लघु उद्योग जैसे हिन्दुस्तान लीवर का शिवालिक सेलोलॉस, चड्ढ़ा रबर, वाम ओरगेनिक आदि यहाँ पर स्थित है।
तिगरी
गंगा नदी पर स्थित तिगरी मुरादाबाद से लगभग 62 किलोमीटर की दूरी पर है। प्रत्येक वर्ष कार्तिक पूर्णिमा के अवसर पर प्रसिद्ध गंगा मेले का आयोजन किया जाता है। लाखों की संख्या में भक्त इस पवित्र जल में स्नान करने के लिए आते हैं।
आवागमन
यहाँ का सबसे निकटतम हवाई अड्डा दिल्‍ली स्थित इन्दिरा गाँधी अन्तर्राष्ट्रीय हवाई अड्डा है। भारत के कई प्रमुख शहरों जैसे लखनऊ, कलकत्ता, मुम्बई, लखनऊ, चंडीगढ़ आदि से दिल्ली के लिए नियमित रूप से उड़ान भरी जाती है।
सबसे निकटतम रेलवे स्टेशन मुरादाबाद जंक्शन है। भारत के कई प्रमुख शहरों जैसे नई दिल्ली, कलकत्ता, मुम्बई, चैन्नई, आगरा और वाराणसी आदि से मुरादाबाद रेल द्वारा पहुँचा जा सकता है।
मुरादाबाद सड़क मार्ग द्वारा भारत के कई प्रमुख शहरों जैसे मथुरा, दिल्ली, चंडीगढ़, कानपुर, लखनऊ, वाराणसी, झाँसी और आगरा आदि से पहुँचा जा सकता है। उत्तर प्रदेश राज्य मार्ग परिवहन निगम द्वारा इन सभी शहरों से मुरादाबाद के लिए बस सुविधा उपलब्ध करवा रखी है। इसके अतिरिक्त विभिन्न निजी लक्सरी बसों की सुविधा भी उपलब्ध है।
खरीदारी
मुरादाबाद में खरीदारी किए बिना आपका सफर अधूरा ही रहेगा। मुरादाबाद स्थित मुख्य बाजार पीतल मंडी है। इस जगह पर कई सौ छोटी और बड़ी दुकानें है जहां तांबा और कांसा की बिक्री की जाती है। इन छोटी-छोटी दुकानों से जहां आप तांबा और कांसे से बनी खूबसूरत वस्तुओं की खरीदारी कर सकते हैं वहीं दूसरी ओर बड़ी दुकानों से बेशकिमती और आकर्षक वस्तुओं खरीद सकते हैं। यहां आपको तांबे के आइटम सभी साइज और शेप में मिल जाएंगे। उन पर की खूबसूरत नक्काशी का काम देखा जा सकता है। इसके अतिरिक्त यहां जिस चीज की बिक्री सबसे अधिक होती है वह इत्रदान और गुलाबपाश है। यह इत्रदान और गुलाबपाश आपको हर शेप में विशेष रूप से कांसे और तांबे के मिश्रण से बने बर्तन में आसानी से मिल जाएंगे। इसके साथ-साथ अफताब अथवा वाइन सर्वर की खरीदारी भी जरूर करें। इन पर तांबे की लाइंनिग का काम हुआ होता है और इसका भार भी अधिक होता है।
नढारपुर गाँव, भगवानपुर (बेगूसराय)
नढारपुर भगवानपुर, बेगूसराय, बिहार स्थित एक गाँव है।
बाहरी कड़ियाँ
राजस्थान
महरटाना, भिकियासैण तहसील
महरटाना, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
द्वीपसमूह
द्वीपसमूह किसी सागर, महासागर या झील में स्थित द्वीपों की शृंखला को कहते हैं। भारत के अण्डमान, निकोबार और लक्षद्वीप द्वीपसमूहों के उदहारण हैं।
द्वीपसमूहों के प्रकार
भौगोलिक दृष्टि से द्वीपसमूह दो जगहों पर स्थित हो सकतें हैं -
अधिकतर द्वीपसमूहों के द्वीप दो प्रकार के हो सकते हैं-
सान मारिनो की कम्युनिस्ट पार्टी (मार्क्सवादी-लेनीनवादी)
सान मारिनो का कम्युनिस्ट पार्टी (मार्क्सवादी-लेनीनवादी) (Partito Comunista (Marxista-Leninista) di San Marino) सान मारिनो का एक साम्यवादी राजनीतिक दल था। सान मारिनो का मार्क्सवादी-लेनिनवादी आंदोलन नें १९६८ में इस दल की स्थापना की।
इस दल नें १९६९ के संसदीय चुनाव में भाग लिया (१.२४%), पर कोई सीट नहीं जीत पाई। इस दल नें १९७४ के संसदीय चुनाव में भाग लिया (०.८%), पर कोई सीट नहीं जीत पाई।
बांग्लादेश मुक्ति युद्ध का कालक्रम
कालक्रम
बांग्लादेश मुक्ति युद्ध की इंटरएक्टिव कालक्रम
पी॰ टी॰ उषा
पिलावुळ्ळकण्टि तेक्केपरम्पिल् उषा (मलयालम: പിലാവുളളകണ്ടി തെക്കേപറമ്പില്‍ ഉഷ) (जन्म २७ जून १९६४), भारत के केरल राज्य की एथलीट  हैं। वे आमतौर पर पी॰ टी॰ उषा के नाम से जानी जाती हैं, । "भारतीय ट्रैक और फ़ील्ड की रानी" मानी जानी वाली पी॰ टी॰ उषा भारतीय खेलकूद में १९७९ से हैं। वे भारत के अब तक के सबसे अच्छे खिलाड़ियों में से हैं। उन्हें "पय्योली एक्स्प्रेस" नामक उपनाम दिया गया था।
कार्यकलाप
पी॰ टी॰ उषा का जन्म केरल के कोज़िकोड जिले के पय्योली ग्राम में हुआ था। १९७६ में केरल राज्य सरकार ने महिलाओं के लिए एक खेल विद्यालय खोला और उषा को अपने जिले का प्रतिनिधि चुना गया।
१९७९ में उन्होंने राष्ट्रीय विद्यालय खेलों में भाग लिया, जहाँ ओ॰ ऍम॰ नम्बियार का उनकी ओर ध्यानाकर्षित हुआ, वे अंत तक उनके प्रशिक्षक रहे। १९८० के मास्को ओलम्पिक में उनकी शुरुआत कुछ खास नहीं रही। १९८२ के नई दिल्ली एशियाड में उन्हें १००मी व २००मी में रजत पदक मिला, लेकिन एक वर्ष बाद कुवैत में एशियाई ट्रैक और फ़ील्ड प्रतियोगिता में एक नए एशियाई कीर्तिमान के साथ उन्होंने ४००मी में स्वर्ण पदक जीता। । १९८३-८९ के बीच में उषा ने एटीऍफ़ खेलों में १३ स्वर्ण जीते। १९८४ के लॉस ऍंजेलेस ओलम्पिक की ४०० मी बाधा दौड़ के सेमी फ़ाइनल में वे प्रथम थीं, पर फ़ाइनल में पीछे रह गईं। मिलखा सिंह के साथ जो १९६० में हुआ, लगभग वैसे ही तीसरे स्थान के लिए दाँतों तले उँगली दबवा देने वाला फ़ोटो फ़िनिश हुआ। उषा ने १/१०० सेकिंड की वजह से कांस्य पदक गँवा दिया। ४००मी बाधा दौड़ का सेमी फ़ाइनल जीत के वे किसी भी ओलम्पिक प्रतियोगिता के फ़ाइनल में पहुँचने वाली पहली महिला और पाँचवी भारतीय बनीं।
१९८६ में सियोल में हुए दसवें एशियाई खेलों में दौड़ कूद में, पी॰ टी॰ उषा ने ४ स्वर्ण व १ रजत पदक जीते। उन्होंने जितनी भी दौड़ों में भागल लिया, सबमें नए एशियाई खेल कीर्तिमान स्थापित किए। १९८५ के में जकार्ता में हुई एशियाई दौड-कूद प्रतियोगिता में उन्होंने पाँच स्वर्ण पदक जीते। एक ही अंतर्राष्ट्रीय प्रतियोगिता में छः स्वर्ण जीतना भी एक कीर्तिमान है।
उषा ने अब तक १०१ अतर्राष्ट्रीय पदक जीते हैं। वे दक्षिण रेलवे में अधिकारी पद पर कार्यरत हैं। १९८५ में उन्हें पद्म श्री व अर्जुन पुरस्कार दिया गया।
उपलब्धियाँ
कराची अंतर्राष्ट्रीय आमंत्रण खेलों में ४ स्वर्ण पदक प्राप्त किए।
नई दिल्ली एशियाई खेलों में २ रजत पदक जीते।
नई दिल्ली अंतर्राष्ट्रीय आमंत्रण खेलों में २ स्वर्ण पदक प्राप्त किए।
प्राग के विश्व ग्रां प्री खेल में ४००मी बाधा दौड़ में ५वाँ स्थान
लंदन के विश्व ग्रां प्री खेल में ४००मी बाधा दौड़ में कांस्य पदक
ब्रित्स्लावा के विश्व ग्रां प्री खेल में ४००मी बाधा दौड़ में रजत पदक
पेरिस के विश्व ग्रां प्री खेल में ४००मी बाधा दौड़ में ४था स्थान
बुडापेस्ट के विश्व ग्रां प्री खेल में ४००मी दौड़ में कांस्य पदक
लंदन के विश्व ग्रां प्री खेल में रजत पदक
कैनबरा के विश्व कप खेलों में ४००मी बाधा दौड़ में ५वाँ स्थान व ४००मी में ४था स्थान
जकार्ता की एशियाई दौड़-कूद प्रतियोगिता में ५ स्वर्ण व १ कांस्य पदक
सियोल के एशियाई खेलों में ४ स्वर्ण व १ रजत पदक
मलेशियाई मुक्त दौड़ प्रतियोगिता में १ स्वर्ण पदक
सिंगापुर के लायंस दौड़ प्रतियोगिता में ३ स्वर्ण पदक
नई दिल्ली के चार राष्ट्रीय आमंत्रिण खेलों में २ स्वर्ण पदक
कुआला लंपुर की मलेशियाई मुक्त दौड़ प्रतियोगिता में २ स्वर्ण पदक
नई दिल्ली के अंतर्राष्ट्रीय आमंत्रिण खेलों में ३ स्वर्ण पदक
कलकत्ता दक्षिण एशिया संघ खेलों में ५ स्वर्ण पदक
रोम में दौड की विश्व चैंपियनशिप में भाग लिया। ४००मी बाधा दौड़ के फ़ाइनल में प्रवेश पाने वाली वे पहली भारतीय बनीं।
नई दिल्ली में ओलंपिक पूर्व दौड़ प्रतियोगिता में २ स्वर्म पदक
सियोल ओलंपिक में ४००मी बाधा दौड़ में हिस्सा लिया।
कलकत्ता में अंतर्राष्ट्रीय आमंत्रण खेलों में ३ स्वर्ण पदक
मलेशियाई मुक्त दौड़ प्रतियोगिता में ४ स्वर्ण पदक
पुणे के अंतर्राष्ट्रीय अनुमति खेलों में १ कांस्य पदक
पुणे के अंतर्राष्ट्रीय अनुमति खेलों में १ रजत पदक
नई दिल्ली में राजा भालेंद्र सिंह दौड़ प्रतियोगिता में २ स्वर्ण व १ रजत पदक बैंकाक एशियाई खेलों में ४x४०० रिले दौड़ में १ रजत पदक
नई दिल्ली में राजा भालेंद्र सिंह दौड़ प्रतियोगिता में 1 स्वर्ण पदक
विश्व कीर्तिमान
जकार्ता, इंडोनेशिया में १९८५ की एशियाई दौड़-कूद प्रतियोगिता में उषा ने १००, २००, ४००, ४०० बाधा व ४x४०० रिले में ५ स्वर्ण जीते। उन्होंने ४x४०० रिले में कांस्य भी जीता। किसी भी महिला द्वारा किसी एक ही दौड़ प्रतियोगिता में सबसे अधिक पदक जीतने का यह कीर्तिमान है।
और भी पढ़ें
भारत की ५० सार्वाधिक ओजस्वी महिलाएँ (आईऍसबीऍन ८१-८८०८६-१९-३), इंद्र गुप्त द्वारा
शशांक शेंडे
'शशांक शेंडे एक भारतीय अभिनेता, निर्देशक, निर्माता और लेखक हैं।
प्रारंभिक जीवन
शेंडे 10वीं कक्षा तक पुणे में एक मध्यमवर्गीय परिवार में पले-बढ़े। फिर वे वापस जाने से पहले दो साल के लिए अहमदनगर चले गए। कॉलेज के बाद उन्होंने अपना खुद का व्यवसाय शुरू किया। उन्हें सत्यदेव दुबे की कार्यशालाओं के माध्यम से अभिनय से परिचित कराया गया और फिर संदेश कुलकर्णी, निखिल रत्नापारखी, अमृता सुभाष और सोनाली कुलकर्णी के साथ अपनी प्रयोगात्मक थिएटर मंडली, समन्वय बनाई। वह एक निर्देशक बनना चाहते थे।
करियर
शेंडे विभिन्न हिंदी और मराठी भाषा की फिल्मों में दिखाई दिए हैं|वह फिल्म 'खवाड़ा' का हिस्सा थे, जिसे 62वें राष्ट्रीय फिल्म पुरस्कार में दो पुरस्कार मिले। फिल्म को पुणे इंटरनेशनल फिल्म फेस्टिवल में भी दिखाया गया था। उन्हें महाराष्ट्र राज्य चित्रपट महोत्सव 2018 में रेडु के लिए सर्वश्रेष्ठ अभिनेता पुरस्कार के लिए नामांकित किया गया था|
फिल्मोग्राफी
शेंडे फिल्मों का हिस्सा थे: इश्किया (फिरोज के रूप में), सिटी ऑफ गोल्ड, लालबाग परेल (अन्ना के रूप में), चिल्लर पार्टी (मंत्री भिड़े के रूप में), चटगांव (किशोरीलाल के रूप में), पंगीरा (बट्टाशा के रूप में), आघाट' ' (डॉ. बुद्धकर के रूप में), फ्रेश सुसाइड (शिवराम के रूप में), फोर्स, देऊल, तर्यांचे बैत, शाला, बाग हाट दखां ' (कृष्णा के रूप में) और माया - द रियलिटी''।
राष्ट्रीय रूढ़िवाद
राष्ट्रीय रूढ़िवाद रूढ़िवाद का एक प्रकार है, जो अधिकतर इतर रूढ़िवादियों की अपेक्षा, राष्ट्रीय हितों और सांस्कृतिक व संजातीय पहचान कायम रखने पर अधिक केन्द्रित होता है। यूरोप में, राष्ट्रीय रूढ़िवादी सामान्यतः यूरोसंदेही होते हैं।  राष्ट्रीय रूढ़िवाद पारम्परिक रूढ़िवाद से भी सम्बन्धित है।
सामाजिक नीतियाँ
राष्ट्रीय रूढ़िवादी दल सामाजिक रूप से पारम्परिक होते हैं और पारम्परिक परिवार व सामाजिक स्थिरता का समर्थन करते हैं। ऑस्ट्रियाई राजनीति वैज्ञानिक Sieglinde Rosenberger के अनुसार, "राष्ट्रीय रूढ़िवाद, पहचान, ऐक्यभाव और भावना के एक घर तथा एक केन्द्र के रूप में, परिवार की प्रसंशा करता है।" अनेक राष्ट्रीय रूढ़िवादी अतः सामाजिक रूढ़िवादी होते हैं, और साथ ही, आप्रवासन सीमित करने और लॉ-एण्ड-ऑर्डर अधिनियमित करने के पक्ष में होते हैं।
आर्थिक नीतियाँ
विभिन्न देशों में राष्ट्रीय रूढ़िवादी दल, आर्थिक नीति पर एक आम स्थिति साझा नहीं करते: उनके मत नियोजित अर्थव्यवस्था के समर्थन से लेकर एक केन्द्रवादी मिश्रित अर्थव्यवस्था से लेकर एक अहस्तक्षेप-नीति के दृष्टिकोण तक विस्तृत हो सकते हैं। एक प्रथम, अधिक आम, मामले में, राष्ट्रीय रूढ़िवादी राजकोषीय रूढ़िवादियों से प्रभेदित किएँ जा सकते हैं, जिनके लिए मुक्त बाज़ार, आर्थिक नीतियाँ, अविनियमन और तंग ख़र्चा प्रमुख प्राथमिकताएँ हैं। कुछ टिप्पणीकारों ने राष्ट्रीय और आर्थिक रूढ़िवाद के मध्य एक बढ़ते फ़ासले की सचमुच शिनाख़्त की हैं: "दक्षिणपन्थ के [आज के] अधिकतर दल आर्थिक रूढ़िवादियों से चलते हैं, जिनके पास, भिन्न स्तरों में, हाशिए पर सामाजिक, सांस्कृतिक, और राष्ट्रीय रूढ़िवादी हैं।
पुणे स्टेशन बस स्टैंड
पुणे स्टेशन बस स्टैंड पुणे शहर के तीन प्रमुख बस अड्डों में से एक है। यह स्टैंड पुणे रेलवे स्टेशन के बगल में है इसलिए इसे पुणे स्टेशन बस स्टैंड कहा जाता है। यह स्टैंड पुणे को मुंबई (दादर) से एसी बसों द्वारा जोड़ता है। यह पुणे को महाराष्ट्र के शिरडी, अहमदनगर, बार्शी, ठाणे, मुंबई (बोरीवली), सोलापुर, कोल्हापुर, सतारा, महाबलेश्वर, पनवेल आदि से भी जोड़ता है। इस बस स्टैंड से पुणे से बाहरी राज्यों की ओर जाने वाली बसें संचालित होती हैं। यह स्टैंड पुणे को तेलंगाना में हैदराबाद और कर्नाटक में हुबली से जोड़ता है जो महाराष्ट्र के बाहर हैं। इस स्टैंड से कोंकण के लिए बसें भी चलती हैं। इस स्टैंड में ८ प्लेटफार्म हैं। पुणे अंतर्राष्ट्रीय हवाई अड्डा पुणे स्टेशन बस स्टैंड से लगभग १० किलोमीटर दूर है।
बाहरी संबंध
<templatestyles src="Module:Coordinates/styles.css">
लोक संगीत
राष्ट्रपिता महात्मा गांधी ने कहा था कि लोकगीतों में धरती गाती है, पर्वत गाते हैं, नदियां गाती हैं, फसलें गाती हैं। उत्सव, मेले और अन्य अवसरों पर मधुर कंठों में लोक समूह लोकगीत गाते हैं।
स्व० रामनरेश त्रिपाठी के शब्दों में जैसे कोई नदी किसी घोर अंधकारमयी गुफा में से बहकर आती हो और किसी को उसके उद्गम का पता न हो, ठीक यही दशा लोकगीतों के बारे में विद्वान मनीषियों ने स्वीकारी है।
आचार्य रामचंद्र शुक्ल इस प्रभाव को स्वीकृति देते हुए कहते हैं जब-जब शिष्टों का काव्य पंडितों द्वारा बंधकर निश्चेष्ट और संकुचित होगा तब-तब उसे सजीव और चेतन प्रसार देश के सामान्य जनता के बीच स्वच्छंद बहती हुई प्राकृतिक भाव धारा से जीवन तत्व ग्रहण करने से ही प्राप्त होगा।
लोकगीत तो प्रकृति के उद्गार हैं। साहित्य की छंदबद्धता एवं अलंकारों से मुक्त रहकर ये मानवीय संवेदनाओं के संवाहक के रूप में माधुर्य प्रवाहित कर हमें तन्मयता के लोक में पहुंचा देते हैं। लोकगीतों के विषय, सामान्य मानव की सहज संवेदना से जुडे हुए हैं। इन गीतों में प्राकृतिक सौंदर्य, सुख-दुःख और विभिन्न संस्कारों और जन्म-मृत्यु को बड़े ही हृदयस्पर्शी ढंग से प्रस्तुत किया गया है।
संगीतमयी प्रकृति जब गुनगुना उठती है लोकगीतों का स्फुरण हो उठना स्वाभाविक ही है। विभिन्न ॠतुओं के सहजतम प्रभाव से अनुप्राणित ये लोकगीत प्रकृति रस में लीन हो उठते हैं। बारह मासा, छैमासा तथा चौमासा गीत इस सत्यता को रेखांकित करने वाले सिद्ध होते हैं। पावसी संवेदनाओं ने तो इन गीतों में जादुई प्रभाव भर दिया है। पावस ॠतु में गाए जाने वाले कजरी, झूला, हिंडोला, आल्हा आदि इसके प्रमाण हैं। सामाजिकता को जिंदा रखने के लिए लोकगीतों/लोकसंस्कृतियों का सहेजा जाना बहुत जरूरी है। कहा जाता है कि जिस समाज में लोकगीत नहीं होते, वहां पागलों की संख्या अधिक होती है। सदियों से दबे-कुचले समाज ने, खास कर महिलाओं ने सामाजिक दंश/अपमान/घर-परिवार के तानों/जीवन संघषों से जुड़ी आपा-धापी को अभिव्यक्ति देने के लिए लोकगीतों का सहारा लिया। लोकगीत किसी काल विशेष या कवि विशेष की रचनाएं नहीं हैं। अधिकांश लोकगीतों के रचइताओं के नाम अज्ञात हैं। दरअसल एक ही गीत तमाम कंठों से गुजर कर पूर्ण हुई है। महिलाओं ने लोकगीतों को ज़िन्दा रखने में महत्वपूर्ण योगदान दिया है। आज वैश्वीकरण की आंधी में हमने अपनी कलाओं को तहस-नहस कर दिया है। अपनी संस्कृतियां अनुपयोगी/बेकार की जान पड़ने लगी हैं। ऐसे समय में जोगिया, फाजिलनगर, कुशीनगर जनपद की संस्था-`लोकरंग सांस्कृतिक समिति´ ने लोकगीतों को सहेजने का काम शुरू किया है। संस्था ने तमाम लोकगीतों को बटोरा है और अपने प्रकाशनों में छापा भी है। संस्था महत्वपूर्ण लोक कलाकारों के अन्वेषण में भी लगी हुई है और उसने रसूल जैसे महत्वपूर्ण लोक कलाकार की खोज की है जो भिखारी ठाकुर के समकालीन एवं उन जैसे जरूरी कलाकार थे।
कैबू कैओइबा
कैबू कैओइबा या कबूई कैओइबा मणिपुर के मैतै लोकगीत और मैतै पौराणिक कथाओं के बाघ के सिर और मानव के शरीर, अक्सर में, आधा आदमी और आधा बाघ के रूप में वर्णित एक पौराणिक प्राणी है। किंवदंती कहती है कि वह कभी "कबूई सलांग माईबा" नामक एक कुशल ज्ञानी थे, जिन्होंने अपने जादू टोना से खुद को एक क्रूर बाघ के रूप में बदल लिया।अपने अभिमान की सजा के रूप में, वह पूरी तरह से अपने मूल मानव रूप में वापस नहीं आ सका।
गुलशेर ख़ाँ शानी
जीवन-परिचय
16 मई 1933 को जगदलपुर में जन्‍मे शानी ने अपनी लेखनी का सफ़र जगदलपुर से आरंभ कर ग्वालियर फिर भोपाल और दिल्ली तक तय किया। वे 'मध्‍य प्रदेश साहित्‍य परिषद', भोपाल के सचिव और परिषद की साहित्यिक पत्रिका 'साक्षात्कार' के संस्‍थापक संपादक रहे। दिल्‍ली में वे 'नवभारत टाइम्स' के सहायक संपादक भी रहे और साहित्य अकादमी से संबद्ध हो गए। साहित्‍य अकादमी की पत्रिका 'समकालीन भारतीय साहित्‍य' के भी वे संस्‍थापक संपादक रहे। इस संपूर्ण यात्रा में शानी साहित्‍य और प्रशासनिक पदों की उंचाईयों को निरंतर छूते रहे। मैट्रिक तक शिक्षा प्राप्‍त शानी बस्तर जैसे आदिवासी इलाके में रहने के बावजूद अंग्रेज़ी, उर्दू, हिन्‍दी के अच्‍छे ज्ञाता थे। उन्‍होंने एक विदेशी समाजविज्ञानी के आदिवासियों पर किए जा रहे शोध पर भरपूर सहयोग किया और शोध अवधि तक उनके साथ सूदूर बस्‍तर के अंदरूनी इलाकों में घूमते रहे। कहा जाता है कि उनकी दूसरी कृति 'सालवनो का द्वीप' इसी यात्रा के संस्‍मरण के अनुभवों में पिरोई गई है। उनकी इस कृति की प्रस्‍तावना उसी विदेशी ने लिखी और शानी ने इस कृति को प्रसिद्ध साहित्‍यकार प्रोफेसर कांति कुमार जैन जो उस समय 'जगदलपुर महाविद्यालय' में ही पदस्‍थ थे, को समर्पित किया है। शालवनों के द्वीप एक औपन्‍यासिक यात्रावृत है। मान्‍यता है कि बस्‍तर का जैसा अंतरंग चित्र इस कृति में है वैसा हिन्‍दी में अन्‍यत्र नहीं है। शानी ने 'साँप और सीढ़ी', 'फूल तोड़ना मना है', 'एक लड़की की डायरी' और 'काला जल' जैसे उपन्‍यास लिखे। लगातार विभिन्‍न पत्र-पत्रिकाओं में छपते हुए 'बंबूल की छाँव', 'डाली नहीं फूलती', 'छोटे घेरे का विद्रोह', 'एक से मकानों का नगर', 'युद्ध', 'शर्त क्‍या हुआ ?', 'बिरादरी' और 'सड़क पार करते हुए' नाम से कहानी संग्रह व प्रसिद्ध संस्‍मरण 'शालवनो का द्वीप' लिखा। शानी ने अपनी यह समस्‍त लेखनी जगदलपुर में रहते हुए ही लगभग छ:-सात वर्षों में ही की। जगदलपुर से निकलने के बाद उन्‍होंनें अपनी उल्‍लेखनीय लेखनी को विराम दे दिया। बस्तर के बैलाडीला खदान कर्मियों के जीवन पर तत्‍कालीन परिस्थितियों पर उपन्‍यास लिखने की उनकी कामना मन में ही रही और 10 फ़रवरी 1995 को वे इस दुनिया से रुख़सत हो गए।
साहित्यिक परिचय
शानी एक ऐसे कथा लेखक है जो अपनी समसामयिक विषय की पृष्ठभूमि को अपने लेखन से प्रभावित करते रहे हैं। उन्होंने समकालीन शैलीगत प्रभाव को पूर्णरूपेण प्रयोग करते हुए अपने उपन्यास में नयी शैलीगत मान्यताओं को प्रक्षेपित किया है। जो अपने आप में शैली की दृष्टि से विशिष्ट हैं। शानी ने अपनी अनुभूतियों और विचारों को अभिव्यक्ति देने के लिए अच्छी शैली का प्रयोग किया है। इनके उपन्यास साहित्य के पात्र जितना कुछ बोलते है उससे कहीं अधिक अपने भीतर की पीड़ा और वेदना को अभिव्यक्त भी करते हैं। शानी के उपन्यास साहित्य के शैली तत्व इनकी लेखनी का स्पर्श पाकर पाठकों को अभिभूत करते हैं। इनके उपन्यास पाठकों के हृदय तथा बुद्धि को समान रूप से आविष्ट करने की क्षमता रखते हैं। इनकी शैली का क्षेत्र अत्यन्त व्यापक एवं विस्तृत है। विषय विस्तार की जहाँ आवश्यकता होती है वहाँ लेखन अपनी बात स्पष्ट रूप से कह देते है। इसी प्रकार नारी पात्र 'सल्लो आपा' जो कि किसी नवयुवक से प्रेम करती है किन्तु वह अपने परिवार के डर के कारण कुछ कह नहीं पाती है और जब उसके घर वालों को पता चलता है कि वह अविवाहित ही गर्भवती हो गई है तो उसे जहर देकर मार दिता जाता है।
भाषा-शैली
शानी ने परिवेश के अनुकूल ही भाषा शैली को अपनाया है। जैसा परिवेश एवं माहौल होता है उसी प्रकार अभिव्यक्ति की शैली निर्मित हो जाती है। यह रचनाकार की सम्भावनाशीलता को दिखती है। रचनाकार पर हिन्दुस्तानी और उर्दू दोनों भाषाओं का प्रभाव दिखायी देता है। इसलिए ठेठ हिन्दुस्तानी शैली का प्रयोग भी उनके उपन्यास में दिखायी देता है। कथात्मक शैली का भी प्रयोग शानी के उपन्यास में देखने को मिलती है। कथात्मक शैली से तात्पर्य उपन्यास के बीच में कही जाने वाली लघु कथाओं से युक्त शैली से है जो कि उपन्यास में कही जाने वाली बातों की वास्तविकता सिद्ध करती है। लघु कथाएँ उपन्यास को यथार्थता से जोड़ती है। साथ ही साथ वर्तमान समय में जिस बातों को नकार दिया जाता है, तब लोक प्रचलित लघुकथाएँ उनकी सार्थकता सिद्ध करती है। कथात्मक शैली का प्रयोग उपन्यास में ज़्यादातर के माध्यम से किया गया है। बीच -बीच में नैरेटर का कार्य करता है-
शानी द्वारा रचित उपन्यास 'काला जल' में संवादात्मक शैली भी देखने को मिलती है। इसे वार्तालाप या कथोपकथन कहा जाता है। नाटकों में जितना संवादों का महत्वपूर्ण स्थान होता है। उतना ही महत्व उपन्यास में भी है कथा को आगे बढ़ाने के लिए तथा पात्रों के गतिविधियों को स्पष्ट करने में संवाद महत्वपूर्ण भूमिका निभाते हैं। शानी के उपन्यास साहित्य की शैली में विविधता देखने को मिलती है जो कि इनके साहित्य में कलात्मक एवं रोचकता की वृद्धि करता है। लेखक के शैली का सौंदर्य भाषा एवं भाषागत या भाषा इकाइयों का सुव्यवस्थित से विषयनुकूल चयन है।
भगवतपुर, हल्द्वानी तहसील
भगवतपुर, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
गूगल ट्रान्सलेटर टूलकिट
गूगल अनुवादक यंत्रावली (Google Translator Toolkit) एक वेब अप्लिकेशन है जो अनुवादकों की सहायता के लिये डिजाइन किया गया है। यह पहले अनुवाद स्मृति द्वारा अनुवाद करने की कोशिश कर्ता है और जिन शब्दों/वाक्यांशों की अनुवाद-स्मृति नहीं मिलती, उनका अनुवाद वह गूगल ट्रान्सलेट की सहायता से पूरा करता है। गूगल अनुवादक यंत्रावली की सहायता से अनुवादक अपने कार्य को व्यस्थित कर सकते हैं और साझा किये गये अनुवादों, शब्दावलियों तथा अनुवाद स्मृतियों का उपयोग कर सकते हैं। इसकी सहायता से एम एस वर्ड के डॉक्युमेन्ट, ओपेन डॉक्युमेन्ट, रिच टेक्स्ट फॉर्मट के डॉक्युमेन्ट, एचटॉएमएल, टेक्ट तथा विकिपीडिया के लेख अनूदित किये जा सकते हैं।
सितंबर 2019 में गूगल ने घोषणा की है कि दिसंबर 4, 2019 को ट्रान्सलेटर टूलकिट को बंद कर दिया जायेगा। गूगल ने यह निर्णय इस यंत्रावली के घटते प्रयोग तथा गूगल ट्रान्स्लेट जैसे अन्य बढ़िया अनुप्रयोगों की उपलब्ध्ता के चलते लिया है।
ओझाडीह
ओझाडीह धनबाद जिले के टुंडी थाना के अंतर्गत एक गांव है।
एक हिन्दुस्तानी
एक हिन्दुस्तानी एक्शन फ़िल्म जो 1 अक्टूबर, 2003 को प्रदर्शित की गई थी। इसका निर्देशन टिन्नू आनन्द ने किया और इसकी मुख्य भूमिकाओं में सुनील शेट्टी और रवीना टंडन हैं।
संक्षेप
सुनील श्रीवास्तव (सुनील शेट्टी), एक स्वतंत्रता सेनानी (प्राण) का पुत्र है, जिन्होंने भारतीय स्वतंत्रता के लिए ब्रिटिश शासन के खिलाफ लड़ाई लड़ी थी। उसके पिता जानते थे कि गुलामी का मतलब क्या है और उन्होंने उसे भी समझाया। उनका मानना था कि, "कायर के रूप में जीने की तुलना में मर जाना बेहतर था"। इस तरह के इरादे से सुनील इलाहाबाद से कानून की पढ़ाई करने के लिए मुंबई आता है, ताकि वह लोगों के न्याय के लिए लड़ सके।
नूरपुर गाँव, भगवानपुर (बेगूसराय)
नूरपुर भगवानपुर, बेगूसराय, बिहार स्थित एक गाँव है।
सिद्धेश्वर मंदिर, पलारी, रायपुर
सिद्धेश्वर मंदिर छत्तीसगढ़ राज्य के बलौदाबाजार जिले में रायपुर से बलोदाबाजार रोड पर ७० कि॰मी॰ दूर स्थित नगर पंचायत पलारी में बालसमुंद तालाब के तटबंध पर यह शिव मंदिर स्थित है। इस मंदिर का निर्माण लगभग ७-८वीं शती ईस्वी में हुआ था। ईंट निर्मित यह मंदिर पश्चिमाभिमुखी है। मंदिर की द्वार शाखा पर नदी देवी गंगा एवं यमुना त्रिभंगमुद्रा में प्रदर्शित हुई हैं। द्वार के सिरदल पर त्रिदेवों का अंकन है। प्रवेश द्वार स्थित सिरदल पर शिव विवाह का दृश्य सुन्दर ढंग से उकेरा गया है एवं द्वार शाखा पर अष्ट दिक्पालों का अंकन है। गर्भगृह में सिध्देश्वर नामक शिवलिंग प्रतिष्ठापित है। इस मंदिर का शिखर भाग कीर्तिमुख, गजमुख एवं व्याल की आकृतियों से अलंकृत है जो चैत्य गवाक्ष के भीतर निर्मित हैं। विद्यमान छत्तीसगढ़ के ईंट निर्मित मंदिरों का यह उत्तम नमूना है। यह स्मारक छत्तीसगढ़ राज्य द्वारा संरक्षित है।
यह मंदिर लाल इंटो से बना है। मंदिर के बगल में एक रंग मंच बना है। एवं दुर्गा माता का मंदिर, राधा कृष्ण भगवान का मंदिर, और गुरु घाशी दास जी का भी मंदिर है। मंदिर के पास कार्तिक पूर्णिमा के दिन एक मेला का आयोजन होता है लोग उस दिन सुबह 4 बजे स्नान करने जाते हैं। महाशिवरात्रि के पर्व पर मंदिर को सजा दिया जाता है और मेला होता है। मंदिर के सामने एक तालाब है। ऐसा कहा जाता है की यह तालाब छत्तीसगढ़ का सबसे बड़ा तालाब है। तालाब के बीच में एक टापू है। जिसमे माँ शारदा का मंदिर है। मंदिर के आस पास सुंदर बाग है। बाग में विविध प्रकार के झूले एवम् पेड़ पौधे हैं।
एंजेला मर्केल
एंजेला डोरोथी मर्केल (Angela Dorothea Merkel), ((जन्म :१९५४, हैम्बर्ग) जर्मनी की राजनीतिज्ञ और भूतपूर्व शोध वैज्ञानिक हैं जो २००५ से जर्मनी की चांसलर हैं। मर्केल वर्ष २००० से क्रिस्टियन डेमोक्रेटिक यूनियन (जर्मनी) का नेतृत्व कर रही हैं। वे जर्मनी की पहली महिला हैं जो इनमें से किसी भी पद का दायित्व संभाल रही हैं। फोर्ब्स द्वारा विश्व के सबसे प्रभावशाली लोगों की वर्ष २०१४ की सूची में मर्केल को महिलाओं में प्रथम स्थान प्राप्त हुआ और २०१३ की संयुक्त सूची में पाँचवाँ स्थान प्राप्त हुआ है। २०१२ की जारी संयुक्त सूची में उन्हें दूसरा स्थान मिला था।
आरंभिक जीवन
बर्लिन मूल के पिता हॉर्स्ट कैस्नर और पोलिश मूल की माता हर्लिण्ड की संतान के रूप में मर्केल का जन्म हुआ। बचपन में उनका नाम एंजेला डोरोथी कैज़्नर रखा गया। मर्केल की माँ जर्मनी की सोशल डेमोक्रैटिक पार्टी की सदस्या रह चुकी थीं। मर्केल की कुछ विरासत पोलैण्ड से भी जुड़ी हुई है क्योंकि उनके पितृ पितामह, लुडविग कैज़मीर्जाक़, पोलिश मूल के जर्मन थे।
राजनीतिक जीवन
प्राथमिक तौर पर एक भौतिक रसायनज्ञ के रूप में प्रशिक्षित मर्केल ने १९८९ की क्रांति के प्रभाव स्वरूप, पूर्वी जर्मन सरकार की उप-प्रवक्ता के रूप में संक्षिप्त सेवा कर, राजनीति में प्रवेश किया।
छत्तीसगढ़ विधान सभा के निर्वाचन क्षेत्रों की सूची
नीचे की सारणी में छत्तीसगढ़ के विधानसभा के निर्वाचन क्षेत्रों की सूची दी गयी है।
एंजेला मर्केल
राजनीतिक जीवन
14 मार्च 2014 को वह चौथी बार जर्मनी की चांसलर बनीं।
संवर्धित उपग्रह प्रक्षेपण यान
संवर्धित उपग्रह प्रक्षेपण यान (Augmented Satellite Launch Vehicle) भारतीय अंतरिक्ष अनुसंधान संगठन (इसरो) द्वारा विकसित एक पांच चरण ठोस ईंधन रॉकेट था। यह पृथ्वी की निचली कक्ष में 150 किलो के उपग्रहों स्थापित करने में सक्षम था। इस परियोजना को भू-स्थिर कक्षा में पेलोड के लिए आवश्यक प्रौद्योगिकियों के विकास के लिए 1980 के दशक के दौरान भारत द्वारा शुरू किया गया था। इसका डिजाइन उपग्रह प्रक्षेपण यान पर आधारित था
चितावरी देवी मंदिर,धोबनी,रायपुर
चितावरी देवी मंदिर छत्तीसगढ़ राज्य के रायपुर जिले में रायपुर-बिलासपुर रोड पर रायपुर नगर से ५७ कि॰मी॰ दूर स्थित दामाखेड़ा नामक प्रसिद्ध स्थल (जहां पर कबीर पंथी गुरूओं की गद्दी स्थापित है) से २ किलोमीटर की दूरी पर धोबनी नामक गांव में तालाब के किनारे प्रस्तर और ईंट से निर्मित है। ऊंची जगती पर निर्मित यह मंदिर मूलत: शिव मंदिर था जिसके गर्भगृह का परवर्ती मध्यकाल में जीर्णोद्धार किया गया। मंदिर के गर्भगृह में रखी विरुपित प्रतिमा चितावरी देवी के रूप में पूजित है। ईंटनिर्मित ताराकृति वाले मंदिरों का यह सुन्दर उदाहरण है जो ८-९वीं शती ईस्वी में निर्मित है। यह स्मारक छत्तीसगढ़ राज्य द्वारा संरक्षित है।
फशिअल आइडेंटिफिकेशन
फेशिअल आइडेंटिफिकेशन (facial identification)
फेशिअल आइडेंटिफिकेशन वह तकनीकहै जिसकी सहायता से मनुष्यों को उनके चेहरे की विशेषताओं द्वारा मनुष्यों को पहचाना जाता है।
केरल विधान सभा चुनाव, 2016
केरल के चौदहवें विधान सभा चुनाव 16 मई 2016 को हुए।
चुनावों का परिणाम इस प्रकार रहा :
ड्रम के माध्यम से संचार
वनाच्छादित क्षेत्रों में रहने वाली संस्कृतियों द्वारा प्राचीन काल से ढोल बजाने का अभ्यास किया जाता रहा है। लंबी दूरी पर संचार के लिए ड्रम का इस्तेमाल किया जाता था और त्योहारों और धार्मिक अवसरों के दौरान भी इसका इस्तेमाल किया जाता था।
ड्रम भाषाएं
न्यू गिनी, अफ्रीका और अमेरिका के कुछ हिस्सों में संचार के लिए ड्रम टेलीग्राफी का इस्तेमाल सदियों से किया जाता रहा है। जब यूरोपीय यात्री नए स्थानों की तलाश में जंगलों से यात्रा कर रहे थे, तो उनके आने की खबर उन तक पहुँच चुकी थी और इसने उन्हें बहुत हैरान कर दिया। एक अफ्रीकी संदेश 100 मील प्रति घंटे की रफ्तार से भेजा जा सकता है।
ढोल बजाने के माध्यम से संचार अपने आप में एक भाषा नहीं है, बल्कि प्राकृतिक भाषाओं पर आधारित है और इससे उत्पन्न होने वाली ध्वनियाँ वाक् ध्वनियों पर आधारित होती हैं। उनके माध्यम से नए विचारों की अभिव्यक्ति संभव नहीं है।
मंजरी जोशी
मंजरी जोशी हिन्दी की प्रथम टेलीविज़न समाचार वाचिकाओं में से एक हैं। प्रसिद्ध कवि-पत्रकार रघुवीर सहाय की सबसे बड़ी बेटी। रूसी से हिन्दी में अनुवाद भी करती हैं।
जीवन परिचय
जन्म प्रदेश) में। प्रारंभिक शिक्षा दिल्ली के सरदार पटेल विद्यालय में। दिल्ली विश्वविद्यालय से विज्ञान में स्नातक उपाधि। जवाहर लाल नेहरू विश्वविद्यालय से रूसी भाषा व साहित्य में एम ए।
संप्रति पत्रकारिता, अनुवाद एवं पत्रकारिता प्रशिक्षण में संलग्न।
भगवानपुर जयसिंह, हल्द्वानी तहसील
भगवानपुर जयसिंह, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
नाड़ीग्रन्थि पुटी
नाड़ीग्रन्थि पुटी को बाईबल पुटी भी कहा जाता है। यह एक प्रकार की सूजन है जो हाथ या पैर के जोड़ों और कंडरों के आसपास पाई जाती है। नाड़ीग्रन्थि पुटी का आकार समय के साथ बदल सकता है। यह आम तौर पर कलाई के पिछले भाग या उंगली पर पाई जाती है। "बाईबल बम्प" नाम पुराने जमाने के एक सामान्य उपचार से आता है जिसमें पुटी पर बाईबल या कोई दूसरी भारी चीज बार-बार मारी जाती थी। पुटी फूटने पर इसका इलाज बड़ा मुश्किल है।
कारण
नाड़ीग्रन्थि पुटी अज्ञातहेतुक रूप से होती है, लेकिन ये शायद सामान्य जोड़ या कंडरा आवरण कार्य में बदलाव को लक्षित करती हैं। जोड़ों के पास पुटियां, जोड़ों से जुड़ी होती हैं और सबसे आम धारणा यह है कि एक प्रकार का चेक वाल्व बन जाता है, जो जोड़ों से द्रव बाहर तो जाने देता है, लेकिन उसे वापस अंदर नहीं जाने देता। पुटी में भी वैसा ही द्रव भरा रहता है, लेकिन यह सामान्य स्नेहक द्रव से गाढ़ा होता है। पुटियां आम तौर पर कलाई के जोड़ों के आसपास पाई जाती हैं, खास तौर से मणिबन्ध जोड़ के पास, नाड़ीगन्थि पुटी के कुल मामलों में 80% मामले इसी के होते हैं।
उपचार
यदि जोड़ के कैप्सूल में से रोधी वाल्व निकाल दिया जाए तो शल्य चिकित्सा के बाद, रोग दोबारा होने की दर 5 से 10% तक कम हो जाती है। नाड़ीग्रन्थि पुटी की खुली शल्यक्रिया के बजाय कलाई की आर्थ्रोस्कोपी अब इसका विकल्प बनता जा रहा है।
नाड़ीग्रन्थि पुटी के इलाज के एक पुराने तरीके में किसी भारी किताब के गांठ पर वार किया जाता था, जिससे गांठ फटकर उसका द्रव आसपास के ऊतकों में फैल जाता था। एक शहरी कथा में कहा गया है कि चूंकि सर्वाधिक गरीब घरों तक में बाईबल मिल जाती है, इसलिए नाड़ीग्रन्थि पुटी को आमतौर पर "जिलियन लम्प", "बाईबल बम्प" या "गिडीअन रोग" का उपनाम दिया जाने लगा।
जोहान वान बीथोवेन
जोहान वान बीथोवेन (सी. 1739 या 1740  – 18 दिसंबर 1792) एक जर्मन संगीतकार, शिक्षक, और गायक था।
भारत का उच्चायोग, सूवा
सुवा में भारतीय उच्चायोग फिजी के लिए भारत गणराज्य का राजनयिक मिशन है।
नेतृत्व
उच्चायुक्त राजनयिक मिशन के प्रभारी होते हैं। पी.एस. कार्तिकेयन फिजी में भारत के वर्तमान उच्चायुक्त हैं।
भारत संस्कृति केंद्र
उच्चायोग फिजी में भारतीय सांस्कृतिक संबंध परिषद के स्वामी विवेकानंद सांस्कृतिक केंद्र का संचालन करता है। केंद्र कथकली, भरतनाट्यम और पारंपरिक भारतीय संगीत में कक्षाएं प्रदान करता है। आईसीसीआर के माध्यम से छात्रवृत्ति दी जाती है।
तमिल नाडु विधान सभा चुनाव, 2016
तमिल नाडु के पंद्रहवें विधान सभा चुनाव 16 मई 2016 को हुए। इनमें ऑल इंडिया अन्ना द्रविड़ मुनेत्र कड़गम को जीत मिली।
परिणाम
चुनावों का परिणाम इस प्रकार रहा :
कोंगुर ताग़
कोंगुर ताग़ ( उइग़ुर:, मंगोल: Хонгор Таг, अंग्रेज़ी: Kongur Tagh ) कुनलुन शान पर्वतमाला का सबसे ऊँचा पहाड़ है। वैसे तो यह ७,६४९ मीटर (२५,०९५ फ़ुट) ऊँचा पर्वत अपने समीपी मुज़ताग़ अता पहाड़ (जो कुनलुन शान का दूसरा सबसे ऊँचा पहाड़ है) के बहुत पास है, लेकिन अधिक दुर्गम स्थल में होने से कम जाना जाता है। आधुनिक काल में काराकोरम राजमार्ग के बन जाने से अब कोंगुर ताग़ तक पहुँचना आसान हो गया है। यह चीन के शिनजियांग प्रांत का सबसे ऊँचा पर्वत भी है। पामीर पर्वतों के नज़दीक होने से कोंगुर ताग़ को कभी-कभी उस पर्वतमाला का हिस्सा भी माना जाता है। क्योंकि कभी-कभी यह विवाद का विषय होता है कि कोंगुर ताग़ और मुज़ताग़ अता कुनलुन शृंखला में गिने जाने चाहिए कि नहीं इसलिए अक्सर ७,१६७ मीटर ऊँचा कुनलुन देवी पर्वत को ही कुनलुन शान का सबसे ऊंचा पर्वत कहा जाता है।
नाम का उच्चारण
'ताग़' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है। उइग़ुर जैसी तुर्की भाषाओँ में 'ताग़' का मतलब 'पर्वत' होता है।
जगदीश गुप्त
डॉ जगदीश गुप्त (१९२४-२००१) शिक्षाविद तथा हिन्दी के आधुनिक कवि थे। हिन्दी कविता में उनका महत्त्वपूर्ण स्थान है। हिन्दी नयी कविता के प्रमुख कवियों - जगदीश गुप्त, रामस्वरुप चतुर्वेदी और विजयदेवनरायण साही में से एक हैं। कवि-चित्रकार जगदीश गुप्त जी का कलाकर्म साहित्य व चित्रकला के बीच एक सुंदर सेतु है। डॉ. गुप्त के रेखांकन में उनका कवि रूप बोलता है इसलिए उनके चित्र सुन्दर कविता जैसे सरस, सरल और प्रिय लगते हैं और शायद इसी कारण रंगों की नई भाषा और भाव उनके चित्रों में मिलते हैं, तो कविताओं में पूरी चित्रात्मकता।
'चेतना की चादर पर चमत्कार सुलभ चाँद तारों को चितेरना' ही एक अदद वाक्य में जिनका परिचय है। चेतना के चितेरे डॉ जगदीश गुप्त का जन्म ०३ अगस्त १९२४ ई॰ को उत्तर प्रदेश के हरदोई जिले के  शाहाबाद में हुआ था। मगर कार्यालयी जन्मतिथि ५ जुलाई १९२६ ई. होने के कारण उनके परिचित भी उनकी वास्तविक जन्मतिथि से अनभिज्ञ हैं। उनकी माता का नाम श्रीमती रमादेवी तथा पिता का नाम शिवप्रसाद गुप्त था। अपने पिता की सात संतानों में एक मात्र जगदीश ही जीवित रहे।
उन्होंने इलाहाबाद विश्वविद्यालय से एम.ए. तथा डी.फिल. की उपाधि प्राप्त की और १९५० में इलाहाबाद विश्वविद्यालय के हिन्दी विभाग में प्राध्यापक के पद पर नियुक्त हो गए। १९८७ में डा॰ गुप्त हिन्दी विभाग के विभागाध्यक्ष पद से सेवा निवृत्त हुए। १९५४ में "नई कविता" के सम्पादन के साथ आरम्भ की गई अपनी साहित्य यात्रा में डा॰ गुप्त ने ३५ ग्रंथों की रचना की। गुप्त जी का निधन २६ मई २००१ में हुआ उनके निधन के बाद उनपर कई शोध करे गए। वह चित्रकार भी थे इसके बारे में डॉ. अर्चना द्विवेदी ने अपनी किताब "कवि-चित्रकार जगदीश गुप्त" में भी लिखा है जो कि २०१४ में प्रकाशित हुई।
समूहवाचक संज्ञा (अंग्रेजी व्याकरण)
भाषा विज्ञान में, समूहवाचक संज्ञा वह शब्द है जिसका इस्तेमाल वस्तुओं के समूह को परिभाषित करने के लिए किया जाता है, व जिसमें व्यक्ति, पशु, भावनाएं, निर्जीव वस्तु, अवधारणाएं या अन्य चीजें हो सकती है। उदाहरण के लिए, "ए प्राइड ऑफ लॉयन्स", वाक्यांश में प्राइड समूहवाचक संज्ञा है।
ज्यादातर समूहवाचक संज्ञा का प्रयोग रोजमर्रा की बातचीत में होता है, जैसे कि "ग्रुप" शब्द बहुत आम शब्द है और यह किसी एक प्रकार की मूल वस्तु का भान नहीं कराता. उदाहरण के लिए, "ग्रुप ऑफ पीपल", "ग्रुप ऑफ डॉग्स" और "ग्रुप ऑफ आइडियाज" सही हैं। अन्य, विशेष रूप से ऐसे शब्द जो समूहवाचक संज्ञा के बहुत बड़े उपवर्ग से संबंधित है टर्म्स ऑफ वेनरी (पशुओं के समूह के लिए शब्द) के रूप में जाने जाते हैं, एक ही प्रकार की जाति की वस्तुओं को दर्शाते हैं। उदाहरण के लिए, पशुओं के संदर्भ मे "प्राइड" शब्द शेर को दर्शाता है, न कि कुत्तों या लामाओं को.
समूहवाचक संज्ञा को सामूहिक संज्ञा या सामूहिक व्याकरण संबंधी संख्या के साथ मिला कर नहीं देखा जाना चाहिए.
व्युत्पत्ति संबंधी समूहवाचक
बहुत सारे सामूहिक शब्दों के लिए व्युत्पत्ति का प्रयोग किया जाता है। क्योंकि व्युत्पत्ति खुले तौर पर वाक्य रचना संबंधी रूपात्मक पद्धति की तुलना में शब्द गठन की प्रक्रिया धीमी और कम उपयोगी है, इस तरह से बहुत कम समूहवाचक बन पाते हैं। अर्थ की दृष्टि से व्युत्पत्ति संबंधी समूहवाचक शब्द मूल शब्दों से अक्सर अलग होते हैं, जैसा कि सभी व्युत्पद शब्दों के साथ होता है, ये नए संकेतार्थ और नए वाच्यार्थ बनाते हैं।
अंग्रेजी में -एज (-age) और -एडे (-ade) से अंत होनेवाले शब्द अक्सर समूहवाचक शब्द को दर्शाते हैं। कभी-कभी ये संबंध आसानी से पहचानने योग्य होते है: बैगेज (baggage), ड्रेनेज (drainage), ब्लॉकेड (blockade). हालांकि, अगर व्युत्पत्ति विज्ञान के माध्‍यम से देखा जाए तो व्युत्पन्न शब्द एक बहुत ह‍ी विशेष अर्थ का वहन करते हैं।
समूहवाचक का निर्माण करने के लिए जर्मन जीई- (Ge-) उपसर्ग का इस्तेमाल करते हैं। मूल शब्द अक्सर ऊमलायूट और प्रत्यय लगाए जाते हैं़ साथ में जीई- (Ge-) उपसर्ग भी. लगभग सभी तरह की संज्ञा को इस तरह नपुंसक लिंग हैं। इनके उदाहरण इस प्रकार हैं:
व्याकरण संबंधी संख्या का लक्षणालंकारिक विलय
समूहवाचक संज्ञा के दो अच्छे उदाहरण हैं "टीम" (team) और "गवर्नमेंट" (government), ये दोनों शब्द लोगों (आमतौर पर) के समूहों को दर्शाते हैं। दोनों "टीम" और "गवर्नमेंट" संख्यावाचक संज्ञाएं हैं। (ध्यान दें: "वन टीम" (one team), "टू टीम्स" (two teams), "मोस्ट टीम्स" (most teams), "वन गवर्नमेंट्स" (one government), "टू गवर्नमेंट्स" (two governments), "मेनी गवर्नमेंट्स" (many governments). हालांकि, इस तथ्य से अक्सर भ्रम पैदा होता है कि अंग्रेजी में इन संख्यावाचक संज्ञाअओं के एकवचन रूप के साथ बहुवचन क्रिया रूपों का हमेशा इस्तेमाल किया जा सकता है, जैसा कि बहुत सारे देशों में होता है (उदाहरण के लिए: "द टीम हैव फिनिश्ड द प्रोजेक्ट" ("The team have finished the project")). इसके विपरीत, उन एकवचन क्रिया रूपों में हमेशा संज्ञाओं के अंत में "-एस" (-s) का प्रयोग किया जा सकता है जिन्हें एक बार बहुवचन मान लिया गया था (उदाहरण के लिए: "फिजिक्स इज माई फेवरिट एकेडमिक सब्जेक्ट" ("Physics is my favorite academic subject"). इससे साफ है "बेमेल संख्या" वास्तव में मानवीय भाषा की प्राकृतिक और तार्किक विशेषता है और इसकी प्रक्रिया शब्दों में अंतर्निहित विचार का एक सूक्ष्म लक्षणालंकारिक परिवर्तन है।
ब्रिटिश अंग्रेजी में यह स्वीकार कर लिया गया है कि समूहवाचक संज्ञा संदर्भ और इसके तात्पर्य के लक्षणालंकारिक परिवर्तन के आधार पर क्रिया रूप में एकवचन या बहुवचन की तरह लिये जा सकते हैं। उदाहरण के लिए, "द टीम इज इन द ड्रेसिंग रूम" (the team is in the dressing room) (फॉर्मल एग्रीमेंट (formal agreement)) में टीम को एक समूह दर्शाता है, जबकि "द टीम आर फाइटिंग अमंग देम्सेल्व्ज" (the team are fighting among themselves) (नोशनल एग्रीमेंट (notional agreement))) टीम को व्यक्ति के रूप में दर्शाता है। ब्रिटिश अंग्रेजी में ऐसा खेल-कूद के संदर्भ में देशों और शहरों के नाम के साथ भी होता है; उदाहरण के लिए, "जर्मनी हैव वन द कंपीटिशन" (Germany have won the competition), "मैड्रिड हैव लोस्ट थ्री कन्सेक्यटिव मैचेज" (Madrid have lost three consecutive matches) इत्यादि. अमेरिकी अंग्रेजी में, समूहवाचक संज्ञाएं आमतौर पर एकवचन क्रिया रूप का (फॉर्मल एग्रीमेंट (formal agreement) प्रयोग करती हैं, लेकिन जहां संज्ञा को एक तरह के व्यक्तियों के समूह के रूप में समझा जाता है वहां एकवचन या बहुवचन क्रिया अमेरिकी प्रयोग में सही है। ऐसे मामलों में जहां एक लक्षणालंकारिक परिवर्तन दूसरी तरह से आ जाता है, तब हो सकता है कि लक्षणांकार से बचने के लिए पूरे वाक्य को फिर से तैयार करना पड़ जाए. (उदाहरण के लिए, "द टीम आर फाइटिंग अमंग देम्सेल्व्ज" (the team are fighting among themselves) "द टीम मेंबर्स आर फाइटिंग अमंग देम्सेल्व्ज" (the team members are fighting among themselves) या केवल "द टीम इज फाइटिंग" (the team is fighting) हो सकता है।) अमेरिकन एंड ब्रिटिश इंग्लिश डिफरन्सेज - फॉर्मल एंड नोशनल एग्रीमेंट (American and British English differences - Formal and notional agreement) देखें.
ऐसे लक्षणालंकारिक परिवर्तन का एक अच्छा उदाहरण एकवचन से बहुवचन में परिवर्तन वाले निम्नलिखित वाक्य में है (लैटिन शब्द (प्लुरेल टैनटम) (plurale tantum) द्वारा जाना जाता है) "द टीम हैव फिनिश्ड द प्रोजेक्ट" (The team have finished the project). इस वाक्य में अंतर्निहित विचार यह है कि एक प्रोजेक्ट को पूरा करने के लिए समूह के प्रत्येक सदस्य एक साथ काम कर रहे हैं। उनकी उपलब्धि सामूहिक है और अलग पहचान पर जोर नहीं डाला गया है, फिर भी एक ही साथ उन्हें अलग भी कर दिया गया है; "टीम हैव" शब्द का चयन उनकी सामूहिकता और उनकी अलग पहचान को एक ही साथ बताने में कामयाब हो जाता है। ऐसे लक्षणालंकारिक परिवर्तन का अच्छा उदाहरण निम्नलिखित वाक्य में बहुवचन से एकवचन में है: "मैथमेटिक्स इज माई फेवरिट एकेडमिक सब्जेक्ट" (Mathematics is my favorite academic subject). मैथमैटिक उद्यम कहने की मूल अवधारणा में "मैथमेटिक्स" शब्द बहुवचन में हो सकता है, लेकिन लक्षणालंकारिक परिवर्तन—वह यह कि यह अवधारणा "उद्यम" से "उद्यम की पूरी प्रवृति" में परिवर्तित हो जाती है—इससे एकवचन इकाई के रूप से मैथमेटिक्स का प्रयोग एकवचन क्रिया रूप में हो जाता है। (सही मायने में "मैथमेटिक्स" का द्रव्यवाचक संज्ञा नपुंसक होता है।)
समूहवाचक संज्ञा और द्रव्यवाचक संज्ञा का मेल
समूहवाचक संज्ञा और द्रव्यवाचक संज्ञा के दो भिन्न अवधारणाओं के मेल से अक्सर भ्रम की स्थिति हो जाती है। आम तौर पर, समूहवाचक संज्ञा द्रव्यवाचक (गैर-गिनती) संज्ञा नहीं है, बल्कि संख्यावाचक संज्ञा का एक विशेष उपवर्ग है। हालांकि, "समूहवाचक संज्ञा" शब्द का प्रयोग अक्सर "द्रव्यवाचक संज्ञा" (कुछ शब्दकोशों में भी) के लिए होता है, क्योंकि दो विभिन्न तरह की क्रिया की संख्या की एकरूपता से उपयोगकर्ता उलझ जाते हैं: (क) जैसा कि "वाटर" या "फर्नीचर" को द्रव्यवाचक संज्ञा में देखा जाता है, जिसमें केवल एकवचन क्रिया रूप का उपयोग होता है, क्योंकि अवयव का उपादान व्याकरण की दृष्टि से गैर असतत होता है (हालांकि वह ["वाटर"] हो सकता है या ["फर्नीचर"] नहीं भी हो सकता है नैतिक रूप से यह गैर असतत होता है); (ख) विभिन्न अवयव का अंतर ऐसा समूहवाचक संज्ञा में भी देखा जाता है, समूह और इसके (व्याकरण और नैतिकता दोनों ही दृष्टि से) जो कि लक्षणालंकारिक परिवर्तन का नतीजा है, जिसकी चर्चा पहले भी की जा चुकी है।
संख्यावचक संज्ञा से निकल कर विकसित होते हुए भी "मैथमेटिक्स" और "फिजिक्स" सहित कुछ शब्द द्रव्यवाचक संज्ञा की समझ पैदा करते हैं।
टर्म्स ऑफ वेनरी (पशुओं के समूहों के लिए शब्द)
कम से कम पंद्रहवीं शताब्दी से पहले किसी एक विशेष प्रकार के पशुओं के लिए समूहवाचक संज्ञा के उपयोग की परंपरा अंग्रेजी मध्यकालीन शिकार की परंपरा से निकल कर आयी है। किसानों या अन्यों से अपने आपको अलग करने के लिए सज्जनों द्वारा टर्म्स ऑफ़ वेनरी का प्रयोग किया जाता था और यह उनकी शिक्षा का अंग बन गया। जानवरों के समूहों के लिए केवल कुछ ही शब्द थे; अन्य जैसे कि बोअर्स (boars) (सूअर) के लिए "सिंगुलर", उनकी विशेषताओं या जीवन की प्रवृत्ति का वर्णन करता था। "सिंगुलर" भी फ्रेंच ("संग्लिएर" ("sanglier")) का एक अपभ्रंश हो सकता है। सदियों से चली आ रही गलतफहमियों की वजह से सभी शब्दों को समूहवाचक संज्ञा मान लिया गया है और कुछ भाषा में बदलाव के जरिए और लिप्यांरण की त्रुटि के कारण पहचाने जाने योग्य नहीं रह गए हैं: "बेसेनएस" (besynys) (फेरट्स (ferrets) के लिए) "बिजी-नेस" (busy-ness) के बदले "फेसेनएस" (fesynes) हो गया।
कभी कभी पशुओं के समूह के लिए शब्द केवल एक निश्चित संदर्भ में एक समूह पर लागू होंगे. सही मायने में "हर्ड" का उल्लेख जंगली घोड़ों के एक समूह के लिए किया जा सकता है, न कि पालतू घोड़ों के समूह के लिए. "पैडलिंग ऑफ डक्स" सिर्फ पानी के बत्तख के लिए कहा जाता है। जमीन पर बत्तखों का झुण्ड "गैगल ऑफ गीज" कहलाता है, जबकि उड़ते हुए बत्तखों के लिए "स्कैइन ऑफ गीज" कहलाएगा.
घटक वस्तु विशेष सामूहिक संज्ञाओं के प्रति रुझान सदैव उच्च बना रहा है और प्रत्याशी समूहवाचक संज्ञाओं को गढ़ना कई लेखकों के लिए मन बहलाव (आम तौर पर हास्यास्पद) का विषय रहा है, जिनमे कुछ पशुओं से इतर संज्ञाएं, जैसे कि व्यवसाय शामिल हैं, उदाहरण " "सेक्वीटर ऑफ लॉजिशियंस" (sequitur of logicians)" (तर्कशास्त्रियों का निष्कर्ष).
पसोपुर गाँव, भगवानपुर (बेगूसराय)
पसोपुर भगवानपुर, बेगूसराय, बिहार स्थित एक गाँव है।
मरुस्थलीकरण
मरुस्थलीकरण ज़मीन का क्षरण है, जो शुष्क और अर्द्ध-नम क्षेत्रों में विभिन्न कारकों की वजह से होता है: जिनमें विविध जलवायु और मानवीय गतिविधियां भी शामिल है। मरुस्थलीकरण मुख्यतः मानव निर्मित गतिविधियों के परिणाम स्वरूप होता है: विशेष तौर पर ऐसा अधिक चराई, भूमिगत जल के अत्यधिक इस्तेमाल और मानवीय एवं औद्योगिक कार्यों  के लिए नदियों के जल का रास्ता बदलने की वजह से है और यह सारी प्रक्रियाएं मूलतः अधिक आबादी  की वजह से संचालित होती हैं।
मरुस्थलीकरण का सबसे गहरा प्रभाव है जैव विविधता और उत्पादक क्षमता में कमी, उदाहरण के लिए संक्रमण से झाड़ियों से भरे ज़मीनों के गैर देशीय चरागाह में तब्दील होना. उदाहरण के लिए, दक्षिणी कैलिफोर्निया के अर्द्ध-शुष्क क्षेत्रों में, कई तटीय वृक्षों और झाड़-झंखाड़ों वाले पारितंत्रों की जगह नियमित अंतराल पर आग की वापसी से गैर देशीय, आक्रामक घास भर गयी हैं। इसकी वजह से वार्षिक घास की ऐसी श्रृंखला पैदा हो सकती है जो कभी मूल पारितंत्र में पाये जाने वाले जानवरों को सहारा नहीं दे सकती. मेडागास्कर की केंद्रीय उच्चभूमि के पठार में, स्वदेशी लोगों द्वारा काटने और जलाने की कृषि पद्धति की वजह से पूरे देश का 10% हिस्सा मरुस्थलीकरण में तब्दील हो गया है.
शिकार बनाने का प्रयास करेगा, इस प्रकार मनुष्यों में वन्य जीवों में प्रतिस्पर्धा प्रारम्भ हो जायेगी। पिछले पचास वर्षों से सड़कों के किनारे व शहरों के मध्य सौन्दर्यकरण हेतु विदेशी पादपों को
== उगाया जा रहा है। एक ही जाति के वनवृक्षों को उगाने से मृदा में जहरीले तत्व एकत्रित हो रहे हैं जो अन्य पेड़ पौधों के लिये प्रतिस्पर्धा पैदा करते हैं तथा उन्हें विषैले पदार्थों के कारण पनपने नहीं देते। युकेलिप्टस ऑस्ट्रेलिया का पादप है, लेण्टाना छोटे छोटे नारंगी लालपीले फूलों वाला अमेरिका से आया है, पानी में बड़े-बड़े पत्ते व नीले पुष्पों वाली तैरती हुई जलकुंभी भी विदेशी है। खुजली व अस्थमा पैदा करने वाली कांग्रेस घास पाधनियम भी बहुत नुकसान पहुंचाती है। विलायती कीकर भी आसपास के पेड़-पौधों को नुकसान पहुंचाता है। इस तरह बाहरी देशों से आयी बनस्पति हमारे देश की वन्य संपदा व जीव विविधता को नुरुसान पहुंचा रही है। अत: इसके लिये हमें इन बाहरी देशों से आयी जातियों को नष्ट करना होगा अगर अपनी जैव संपदा को बचाना है। ==
== प्रकृति के तन्त्र में उपस्थित समुदाय की प्रत्येक जाति का अपना-अपना महत्व व भूमिका होती है। जिसे निभाकर तन्त्र गतिशील रहता है। अतः मानव को सभी जातियों को स्वतन्त्रता पूर्वक जीने देने के लिये वातावरण व माहौल पुनः बनाना ही होगा जिसके लिये आज उपलब्ध जैव विविधता का संरक्षण अत्यन्त आवश्यक है। ==
11.8 राजस्थान की जैवविविधता (Desert biodiversity of Rajasthan)
== भारतीय मरूस्थल को मरू– प्रदेश भी कहते है, जिसका अर्थ है मृत्यु की भूमि। इसका मुख्य कारण है— अपरदन व जैवविविधता का हास। भारतीय मरूस्थल 32 मिलियन sq km तक फैला हुआ है जो कि भारत के कुल क्षेत्रफल का 12 प्रतिशत है। राजस्थान प्रदेश में पाये जाने वाली जैव विविधता निम्न प्रकार है। राजस्थान में विभिन्न भौगोलिक स्थितियां है, पश्चिम में मरूस्थल, दक्षिण–पश्चिम में पहाड़ी क्षेत्र तथा पूर्व व दक्षिण पूर्व में मैदान है। जैव विविधता के आधार पर राजस्थान प्रदेश को निम्न तीन क्षेत्रों में वर्गीकृत किया गया है – ==
== (i) दक्षिण-पूर्वी मैदानी क्षेत्र - यह क्षेत्र अरावली श्रृंखला के पूर्व व दक्षिण-पूर्व भाग में मैदानी भाग है, यहां का क्षेत्र काफी उपजाऊ है व इस क्षेत्र में बाणगंगा तथा गंभीरी नदी है। बनास व चंबल नदी भी इसी क्षेत्र में हैं। यहां इस क्षेत्र में अधिकांशत सागवान, बांस, सफेदा, तेंदु महुआ आदि वृक्ष 18 मिलते हैं। यहां की जीव संपदा में लकड़बग्घा, उड़नगिलहरियां है।, सांभर तेंदुआ, जंगली सुअर चौसिंगा तथा ==
== (ii) पहाड़ी क्षेत्र प्रदेश के उत्तर-पूर्व से दक्षिण-पश्चिम तक अरावली पर्वत श्रृंखला है जो विंध्याचल से मिलकर सवाईमाधोपुर में दोनों की सन्धि बनाती है। पहाड़ी क्षेत्र के बाघ, जरख सियार, सांभर, भालू चीतल, नीलगाय, जंगली सुअर प्रमुख है। ==
== (iii) मरूस्थलीय क्षेत्र - यह क्षेत्र बहुत कम वर्षा वाला क्षेत्र है जहां वर्षा नगण्य होती है। इस क्षेत्र में लवणीय जल पाया जाता है। यहां पर अत्यन्त विशिष्ट प्रजातियों की वनस्पति पायी जाती है। जिनके पत्ते मोटे होते हैं या तनों में विभिन्न रूपान्तरण पाये जाते हैं। यहां सेवण घास, खेजड़ी, फोग by *lalit Kumar* bacchamandi Noah bharatpur Rajasthan ==
मरुस्थलीकरण कई कारकों द्वारा प्रेरित है, मुख्य रूप से मानव द्वारा की जाने वाली वनों की कटाई के कारण, जिसकी शुरुआत होलोसिन (तकरीबन 10,000 साल पहले) युग में हुई थी और जो आज भी तेज रफ्तार से जारी है। मरुस्थलीकरण के प्राथमिक कारणों में अधिक चराई, अधिक खेती, आग में वृद्धि, पानी को घेरे में बन्द करना, वनों की कटाई, भूजल का अत्यधिक इस्तेमाल, मिट्टी में अधिक लवणता का बढ़ जाना और वैश्विक जलवायु परिवर्तन शामिल हैं.
रेगिस्तान को आसपास के इलाके के पहाड़ों से घिरे कम शुष्क क्षेत्रों एवं अन्य विषम भू-स्वरूपों, जो शैल प्रदेशों जो मौलिक संरचनात्मक भिन्नताओं को प्रतिबिंबित करते हैं, से अलग किया जा सकता है। अन्य क्षेत्रों में रेगिस्तान सूखे से अधिक आर्द्र वातावरण के एक क्रमिक संक्रमण द्वारा रेगिस्तान के किनारे का निर्माण कर रेगिस्तान की सीमा को निर्धारित करना अधिक कठिन बना देते हैं। इन संक्रमण क्षेत्रों में नाजुक, संवदेनशील संतुलित पारिस्थितिकी तंत्र हो सकता है रेगिस्तान के किनारे अक्सर सूक्ष्म जलवायु की पच्चीकारी होते हैं। लकड़ी के छोटे टुकड़े वनस्पति को सहारा देते हैं जो गर्म हवाओं से गर्मी ले लेते हैं और प्रबल हवाओं से जमीन की सुरक्षा करते हैं। वर्षा के बाद वनस्पति युक्त क्षेत्र आस-पास के वातावरण की तुलना में अधिक ठंडे होते हैं।
इन सीमांत क्षेत्रों में गतिविधि केंद्र पारिस्थितिकी तंत्र पर सहनशीलता की सीमा से परे तनाव उत्पन्न कर सकते हैं जिसके परिणामस्वरूप भूमि का क्षय होने लगता है। अपने खुरों के प्रहार से पशु मिट्टी के निचले स्तर को ठोस बनाकर अच्छी सामग्री के अनुपात में वृद्धि करते हैं और मिट्टी के अंतःस्त्रवण की दर को कम कर पानी और हवा द्वारा क्षरण को प्रोत्साहित करते हैं। चराई और लकड़ियों का संग्रह पौधों को कम या समाप्त कर देता है, जो मिट्टी को बांधकर क्षरण को रोकने के लिए आवश्यक है। यह सब कुछ एक खानाबदोश संस्कृति के बजाय एक क्षेत्र में बसने की प्रवृत्ति के कारण होता है।
रेत के टीले मानव बस्तियों पर अतिक्रमण कर सकते हैं। रेत के टीले कई अलग-अलग कारणों के माध्यम से आगे बढ़ते हैं, इन सभी हवा द्वारा सहायता मिलती है। रेत के टीले के पूरी तरह खिसकने का एक तरीका यह हो सकता है कि रेत के कण जमीन पर इस तरह से उछल-कूद कर सकते हैं जैसे किसी तालाब की सतह पर फेंका गया पत्थर पानी पूरी की सतह पर उछलता है। जब ये उछलते हुए कण नीचे आते हैं तो वे अन्य कणों से टकराकर उनके अपने साथ उछलने का कारण बन सकते हैं। कुछ मजबूत हवाओं के साथ ये कण बीच हवा में टकरा कर चादर प्रवाह (शीट फ्लो) का कारण बनते हैं। एक बड़े धूल के तूफान में टीले इस तरह चादर प्रवाह के माध्यम से दसियों मीटर बढ़ सकते हैं। बर्फ की तरह, रेत स्खलन, टीलों की खड़ी ढलानों से हवा के विपरीत नीचे गिरती रेत भी टीलों को आगे बढ़ाता है।
अक्सर यह माना जाता है कि सूखा भी मरुस्थलीकरण का कारण बनता है, हालांकि ई.ओ विल्सन ने अपनी पुस्तक जीवन का भविष्य, में कहा है कि सूखा के योगदान कारक होने पर भी मूल कारण मानव द्वारा पर्यावरण के अत्यधिक दोहन से जुड़ा है। शुष्क और अर्द्धशुष्क भूमि में सूखा आम हैं और बारिश के वापस आने पर अच्छी तरह से प्रबंधित भूमि का सूखे से पुनरुद्धार हो सकता है। तथापि, सूखे के दौरान भूमि का लगातार दुरुपयोग भूमि क्षरण को बढाता है। सीमान्त भूमि पर वर्द्धित जनसंख्या और पशुओं के दबाव ने मरुस्थलीकरण को त्वरित किया है। कुछ क्षेत्रों में, बंजारों के कम शुष्क क्षेत्रों में चले जाने ने भी स्थानीय पारिस्थितिकी तंत्र को बाधित किया है और भूमि के क्षरण की दर में वृद्धि की है। बंजारे पारंपरिक रूप से रेगिस्तान से भागने की कोशिश करते हैं लेकिन उनके भूमि के उपयोग के तरीकों की वजह से वे रेगिस्तान को अपने साथ ला रहे हैं।